༄༅། ཁྱད་པར་གྱི་རླུང་རེངས་ལྔ་བཅོས་ཐབས་བཞུགས།
༄༅། །འགྲོ་བའི་མུན་སེལ་བླ་མ་དམ་པ་རྣམས་ལ་ཕྱག་འཚལ་ལོ། །ཁྱད་པར་དུ་
རླུང་རེངས་པ་བཅོས་པའི་ཐབས་ལ། བླ་མའི་ཞལ་ལས་ལྟོས་པ་ནི། ཐུར་སེལ་རེངས་
ན་དྲི་ཆུ་བསྡམ། ཟུག་གཟེར་སྐྱེ། དེ་བཅོས་པའི་ཐབས་ནི། ལུས་རྡོ་རྗེའི་སྐྱིལ་ཀྲུང་
བཅའ། རེས་ཙོག་པུར་བསྡད། རེས་མཆོང་རྒྱུག་བྱ། བཤང་གཅིའི་བར་དུ་མེ་ལུས་
ཀྱི་གང་བའི་ཡན་ལག་གང་རུང་ཞིག་བསྒོམས་ལ། སེམས་ཀྱི་གནད་བཤང་གཅིའི་
བར་ན་མར་ཧར་ཧར་སོང་བར་བསམས་ན། དེས་ཆིག་ཆོད་དུ་ཞིའོ། །སྙིང་གར་
དལ་བ་ཅན་རེངས་ན་སྙིང་རླུང་ཆེན་པོར་འགྱུར་ཏེ། མ་བཅོས་ན་སྨྱོ་འབོགས་ལྟ་བུར་
འགྱུར་རོ། །དེ་ཞི་བར་བྱ་བའི་ཕྱིར། སྙིང་གི་ནང་དུ་ཧཱུཾ་འོད་ཟེར་དཀར་པོ་འཕྲོ་བ་
ཞིག་བསམ། ལུས་ཀྱི་གནད་རྡོ་རྗེ་སྐྱིལ་ཀྲུང་བཅས་ཏེ། གན་རྐྱལ་དུ་འདུག །རྐང་
པའི་མཐེ་ཆུང་གཉིས་ལ་ལག་པ་གཉིས་ཀྱིས་བསྣོལ་མར་བཟུང་ནས་བསྐོར་བསྐོར་
བྱའོ། །རླུང་ནི་ཅུང་ཟད་ཙམ་མནན། ཐུན་གསུམ་ཚུན་ཆད་ཀྱིས་སེལ་ལོ། །ལྟེ་
བར་མེ་དང་མཉམ་དུ་གནས་པ་རེངས་ན། ལུས་སྐྱིལ་ཀྲུང་བཅས་ཏེ་ལག་པ་གཉིས་
འདོམས་ན་མར་བཏོན་ནས། ལུས་གཅུད་ལ་བོར་ནས་འོར་གཅིག་ཏུ་ཁ་སྐྱེ། ཤེས་
པ་ལྟེ་བར་གཏད། དེ་ནས་མགོ་ཐུར་ལ་དཔྱངས་ཏེ་སྒྲེགས་པ་གཏོང་བའམ། ཆུ་ལ་
སོགས་པ་སྐྱུག་ཏུ་བཅུག་པས་འཕྲལ་དུ་སེལ་ལོ། །མགྲིན་པར་གྱེན་དུ་རྒྱུ་བ་རེངས་ན་
ལྐུགས་པ་ལ་སོགས་པར་འགྱུར་ཏེ། དེ་འཕྲལ་དུ་བསལ་བ་ནི་རྡོ་རྗེ་སྐྱིལ་ཀྲུང་བཅས་
ཏེ། དེ་ནས་རྣ་བ་གཉིས་ལག་པས་ཡར་འཐེན་ལ། མར་དྲག་ཤུལ་དུ་ས་ལ་བརྡབས་
-275-

ས་སྐྱ་བཀའ་འབུམ།
ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
པས་འཕྲལ་དུ་སོས་སོ། །ཡང་ན་ནམ་མཁའ་ལ་ཕར་འཕང་ངོ༌། །འཕྲལ་དུ་སྐྱོན་
སེལ་ལོ། །ཁྱབ་བྱེད་ཀྱི་རླུང་རེངས་ནས་ཚིགས་ཐམས་ཅད་ན་བ་ལ། མཆོང་རྒྱུག་
རྩེད་མོ་དྲག་ཤུལ་གྱི་ལས་རྣམས་ཀྱིས་མོད་ལ་ཞིའོ། །
ད་ནི་ཡན་ལག་གི་རླུང་ལྔ་རེངས་པ་བཅོས་པའི་ཐབས་ནི། རྒྱུ་བ་མིག་ཏུ་ཟུག་
ཅིང་རེངས་པ་ན། མིག་དང་མིག་ཕུགས་ཟུག་ཅིང་ན་བ་དང་། མཆི་མ་འཆོར་བ་
དང༌། མིག་ཁྲག་ཏུ་སོང་སྟེ་ཡུན་རིང་པོ་འབྱར་ནས་མིག་མ་ཕྱེད་པ་རྣམས་ལ་རླུང་
མནན་ལ། མིག་ན་བའི་ངོས་ཀྱི་སྣ་བུག་བཀག་ལ་མིག་ཏུ་གདོན། གཉིས་ཀ་ནས་ཀྱང་
རེས་མོས་བྱ། ཡང་ན་ལྟག་པར་ཁུ་ཚུར་བརྡེག །ལུས་སྟོད་སྨད་གསིགས་པས་ཀྱང་
སོས་སོ། །ཡང་དག་རྒྱུ་བ་རྣ་བ་གཉིས་ལ་ཟུག་ཅིང་རེངས་ན། གཟེར་བ་དང་འུར་
སྒྲ་རྒྱུན་མི་འཆད། དེ་བཅོས་པ་ནི། ས་མཱ་དྷཱི་ཁོ་ནས་སོས་སོ། །མངོན་པར་རྒྱུ་བ་སྣ་
ལ་རེངས་ན། སྣ་བུག་གི་རུས་པ་ན། སྣ་འགག །ཤུ་བ་འབྱུང་། དྲི་མི་ཚོར། དེ་
ལ་རླུང་ཤི་ལ་ཐུག་པས་སོས་སོ། །གཞན་ལ་ས་མཱ་དྷཱིཿས་སོས་སོ། །རབ་ཏུ་རྒྱུ་བ་ལྕེ་ལ་
རེངས་ན། ལྕེ་འགྱུར་མི་བདེ། ལྕེ་ཆུང་འབབ། གྲེ་བ་དང་ལྕེ་སྐམ། ལྐོག་འབྲས་
འབྱུང་། ཐོར་བུ་འོང་། བཅོས་ཐབས་ཐམས་ཅད་ཏིང་ངེ་འཛིན་གྱིས་སེལ་ལོ། །ཤིན་
ཏུ་རྒྱུ་བ་རྩ་དང་། བ་སྤུ་དང་། ཚིགས་ཐམས་ཅད་ལ་ཁྱབ་པར་གནས་པས། དེ་
ཟིན་ཅིང་རེངས་ན། སྣ་རུས་ན། བ་སྤུ་ཚ། ཤུ་བ་འབྱུང༌། ཤ་མདངས་སུ་ཞུགས་
ནས་སྐྱ་རྦབ་ཏུ་འགྲོ། ལུས་འབྲུམ་བུས་གང༌། སྤུ་ལུས་ཤིན་ཏུ་ཚ། དེ་བཅོས་ཐབས་
ནི། ལུས་ཁྲུས་བྱ་སྟེ། བཀུ་བྱུག་བྱས་ནས། ཀུན་མི་དྲག་ཙམ་དུ་བརྡུང་ངོ༌། །ཤ་
མདངས་བར་དུ་ཞུགས་པ་ལ་རྐང་པའི་སོར་མོ་རྣམས་བསྡུས་ལ་ལག་པ་གཡོབ་ཅིང་ཏེ་
བརྡུངས་ལ་བ་སྤུའི་བུ་ག་ཐམས་ཅད་ནས་རླུང་བྱུང་བར་བསམས་པས་སེལ་ལོ། །དེ་
རྣམས་ལུས་ཀྱི་འཁྲུལ་འཁོར་དང་ས་མཱ་དྷཱིཿས་བཅོས་པའོ། །
-276-

ཁྱད་པར་གྱི་རླུང་རེངས་ལྔ་བཅོས་ཐབས།
ད་ནི་ཟས་དང་ཏིང་ངེ་འཛིན་གྱིས་བཅོས་ཐབས་ནི། འབྱུང་བ་རོ་མཉམ་པར་བྱ་
སྟེ། ས་ཤས་ཆེ་ན་ལུས་ལྕི། འགྲོ་སྙིང་མི་འདོད་པ་འབྱུང་། དེ་ལ་ཟས་རྩུབ་པ་དང་
རླུང་བསྒོམས་པས་རོ་མཉམ། ཆུ་ཤས་ཆེ་ན་གྲང་བ་དང༌། མེ་ཤས་ཆེ་ན་ལུས་དྲོད་
ཆེ། ཁ་སྐོམ། བདེ་བ་མི་འོང་སྟེ། ཟས་བསིལ་གཏོང༌། ཆུའི་སྐྱེ་མཆེད་བསྒོམས་
པས་རོ་མཉམ། རླུང་ཤས་ཆེ་ན་མི་ཐུབ་ཅིང་སྐྱོ་བ་ལ་སོགས་པ་འབྱུང༌། དེ་ལ་ཟས་
ཞུན་མར་གཏང༌། སྐྱེ་མེད་བསྒོམ། སྲོག་རྩོལ་ཡང་བྱའོ། །གཉིས་པ་དང་པོ་ལ་
རླུང་ཟིན་རྒྱས་པར་བཤད་པའམ། རླུང་གི་ལོག་ནོན་རྒྱས་པ་ལ་ས་མཱ་དྷཱི་ནི། ཕག་
མོ་ཁ་གདངས་པ་ཞིག་བསམ། དེ་བྱང་སེམས་དམར་པོར་གྱུར་ནས། རང་གི་སྨིན་
མཚམས་སུ་ཐིམ་པས་ལུས་ཐམས་ཅད་བདེ་བས་གང་སྟེ། ནད་ཐམས་ཅད་མར་དེད་
པར་བསམས་ལ། ལུས་སྟོང་པ་གན་རྐྱལ་དུ་བཞག་པའི་ནང་ནས་ཡར་བྱང་སེམས་
དམར་པོ་ལོག་པར་བསམ། དེ་ནས་ཕག་མོ་སྨིན་མཚམས་སུ་ཐིམ་པས། ཡང་སྔར་
བཞིན་མར་དེད། བྱང་སེམས་དམར་པོ་ཡར་ལོག་པར་བསམ་མོ། །འདིའི་བརྒྱུད་པ་
ནི། རྡོ་རྗེ་འཆང༌། རྡོ་རྗེ་བདག་མེད་མ། བིརླ་པ། ནག་པོ་པ། ཌ་མ་རུ་པ། ཨ་
ཝ་དྷུ་ཏཱི་པ། རྗེ་བཙུན་ག་ཡ་དྷ་ར། རྗེ་འབྲོག་མི། རྗེ་སེ། རྗེ་ཞང༌། རྗེ་ས་སྐྱ་པ་
ཆེན་པོའོ། །རྗེ་བཙུན་རིན་པོ་ཆེ། ཆོས་རྗེ་ལོ་ཙཱ་བས་དྷརྨ་རཱ་ཛ་ལ་མཛུབ་ཁྲིད་དུ་
གནང་བའོ། །བརྒྱུད་པ་གཞན་དང་བསྲེས་ན་བཀའ་རྒྱ་ཡོད་ དོ། །ཨཾཐི། ཤུབྷཾ། །
༄༅༄༅། །བླ་མ་དམ་པའི་ཞབས་ལ་སྤྱི་བོས་ཕྱག་འཚལ་ལོ། །ཐིག་ལེ་འཆོར་བ་
བསྲུང་བ་ནི། གཟུང་བ། བཟློག་པ། དགྲམ་པ་གསུམ་ལས། དང་པོ་ནི། ཐིག་
ལེ་མགོ་གཡོས་པའི་དུས་སུ། རྐང་པ་གཉིས་ཀྱི་སོར་མོ་བསྐུམ་སྟེ། བྱ་འདུག་ཏུ་བྱས་
ལ། ལག་པ་གཉིས་ཀྱང་མཐེབ་ཆེན་མཛུབ་མོས་མནན་ཏེ་པུས་མོའི་སྟེང་དུ་བཞག་
ལ། སྣ་བུག་ནས་རླུང་གྱེན་དུ་དྲངས་ཏེ། བྱང་སེམས་དབུ་མ་ན་ཡར་དྲངས་ལ་ཧཾ་
-277-

ས་སྐྱ་བཀའ་འབུམ། ༼ཇ༽། ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
ལ་ཐིམ་པར་བསམ་མོ། །
གཉིས་པ་ནི། འདུག་སྟངས་སྔར་དང་འདྲ། གཡོན་གྱི་སྲིན་ལག་གིས་གཡོན་
སྔ་མའི་བསམ་གཏན་བྱ་ཞིང་མཇིང་པ་གཡས་སུ་བསྐོར་
གྱི་སྣ་བུག་བཀག་ལ།
ཞིང་། དེ་ནས་རླུང་ཕྱིར་གཏང་ངོ༌། །
གསུམ་པ་ནི། རྐང་ལག་གི་སྦྱོར་བ་སྔར་ལྟར་བྱས་ཏེ། གཡོན་ནས་གཡས་
ཀྱི་དཔུང་མགོ་ཨོག་མ་ལ་ཐུག་པ་ལན་གསུམ་བྱ། དེ་བཞིན་དུ་གཡོན་དུའང་ལན་
གསུམ་བྱའོ། །དེ་ཐམས་ཅད་ལ་རླུང་མི་ཐུབ་པའི་དུས་སུ་སྣ་ནས་གཏང་། དེ་གསུམ་
ཀའང་ལན་གསུམ་གསུམ་བྱའོ། །གཟུང་བ་ཡང་ལུགས་གཅིག་ལ། སྐྱིལ་ཀྲུང་བཅས་
ཏེ། ལག་པ་གཉིས་པུས་མོ་ལ་བཀབ་ལ། ལུས་དགུ་སྟེ། ཁ་ས་ལ་ཐུག་པ་ཙམ་བྱས་
ལ། སྔ་མའི་བསམ་གཏན་གྱིས་རླུང་ཤིན་ཏུ་རིང་བས་བྱང་སེམས་རྩ་དབུ་མའི་ནང་
ན་ཡར་དྲང་ངོ་། །ཡང་ན་སྲིན་ལག་གི་རུས་པ་དྲང་པོའི་ཁར་གཡོན་པའི་སྲིན་ལག་
གིས་ཆུ་རྩ་དམ་དུ་མནན་ལ། ཚིགས་བཞི་འདར་ཕྲིལ་གྱིས་སོར་མོ་བསྐུམས་ཏེ། རླུང་
གྱེན་དུ་དྲང་ཞིང་ཐིག་ལེ་ཧཾ་ལ་བསྟིམ་མོ། །དེས་བཟུང་ངོ་། །གཉིས་པ་ལུས་བཅོས་
པ་སྔར་དང་འདྲ། གཡས་པའི་སྲིན་ལག་གིས་སྣ་བུག་གཡས་པ་མནན་ནས་གཡོན་དུ་
དྲང་། གཡོན་པ་མནན་ནས་གཡས་སུ་དྲག་ཏུ་གཅུ་སྟེ། དེ་ནི་བཟློག་པའོ། །གསུམ་
པ་རོ་སྟོད་ཕྲག་པ་བསྡམ་པ་དང༌། བུ་ཆུང་གི་སྤྱོད་པ་ལྟར་སྤྲུག་པ་དང་། ཕན་ཚུན་
བསྐྱོད་པར་བྱའོ། །དེ་ཐམས་ཅད་ལ་རླུང་དང་ཐིག་ལེ་བསྲེས་ཏེ་དབུ་མ་ན་ཡར་དྲང་
ཞིང་། རླུང་མི་ཐུབ་ཙ་ན་སྣ་བུག་ནས་གཏང་ངོ༌། །ལན་གསུམ་གསུམ་མམ། ལྔ་
ལྔ་བྱའོ། །ཐིག་ལེ་བསྲུང་བའི་ཞལ་གདམས་ཨཾཐི། །།
༄༅༅། །ན་མོ་གུ་རུ། འདི་ནི་འོག་རླུང་སྲོག་གི་རླུང་དང་འགྲོགས་པའི་བྱེ་བྲག་
གཅིག་ཡིན་ནོ། །དེ་ལ་རླུང་གི་མཐུས་བསལ་བ། སེམས་ཀྱི་མཐུས་བསལ་བ། ཁ་
-278-

ཁྱད་པར་གྱི་རླུང་རེངས་ལྔ་བཅོས་ཐབས།
ཟས་དང་སྨན་གྱི་མཐུས་བསལ་བའོ། །དང་པོ་ནི། ལུས་སྐྱིལ་ཀྲུང་བཅས་ལ། ལྟེ་
བའི་ནང་དུ་ཆོས་འབྱུང་གྲུ་གསུམ་ཁ་དོག་དམར་བ་ཞིག་བསམ། དེའི་ནང་དུ་མེའི་
གནས་སྒོ་ང་ལྟ་བུ་ཞིག་གི་ནང་དེར་ཨཾ་དམར་སེར་ཤད་ལྟ་བུ་མགོ་གྱེན་ལ་བསྟན་པ་
ལངས་པ་ཞིག་བསམ། ཁ་ནས་སྒྲ་མེད་དུ་དྲང་ཞིང་། དེ་ནས་ཐིམ་པར་བསམས་
ལ། འདྲོངས་ཚད་དུ་དྲང༌། དེ་ནས་མཆིལ་མ་མིད་ལ་ནོན་ཚད་དུ་མནན། མ་ནོན་
ནའང་སྒྲ་མེད་དུ་གཏང་། དེ་བཞིན་དུ་ཡང་དང་ཡང་དུ་བྱས་པས་ཞི། དེའང་ཟས་
ཀྱི་རྗེས་ལ་མི་བྱ། ཐུན་ཆུང་བར་བྱ། ཐུན་གྲངས་ཁམས་ཚོད་དང་སྦྱར། དྲོད་མྱུར་
དུ་སྐྱེ། དེ་ཉིད་ཀྱི་ངང་ལ་ཁམས་བདེ་ཞིང་གཉིད་འབྱུང༌། སྐབས་སུ་བསེང་སྟོད་དེ་
སྒྲེགས་པ་གདོན། ཅུང་ཟད་ཙམ་བདེ་བར་ཚོར་ནས། སྐབས་སྐབས་སུ་སྤྱོད་ལམ་
བཅག་པ་གཅེས་སོ། །
གཉིས་པ་སེམས་ཀྱི་མཐུས་བསལ་བ་ནི། ལུས་ཁོང་སྟོང་དུ་དམིགས། སྲིན་
པོའི་ལམ་ན་མར་ཟངས་དུང་ལྟ་བུ་སྦུབས་རིང་བ་ཞིག་བསམ། དེའི་ནང་དམར་
སང་ངེ་བ་ཞིག་བསམ། དེ་ན་མར་ཡིད་ཀྱིས་གཟིར་ཏེ་མགོ་མནན་ལ་རླུང་མར་ལ་
ལྡོག །གཉིད་ཕེབ། རྟོག་པ་ཉུང༌། ཡང་ན་སྐབས་སྐབས་སུ་དམིགས་པ་འོག་ཏུ་
མར་སྨད་དེ། ས་གསེར་ཆུ་རླུང་གཅིག་ཏུ་དབྱེ། འོག་གི་སངས་རྒྱས་ཀྱི་ཞིང་གཅིག་
ནས་བཟུང་སྟེ་བདུན་གྱི་བར་དུ་འགྲོ་ཚད་གཏང༌། སྙིང་ནད་སེལ་ལོ། །ཤེས་པ་མི་
གསལ་བའམ། ལྕི་སྲིད་པས། རྗེས་ལ་སྙིང་གའམ། མཛོད་སྤུར་དྲན་ཙམ་བྱ། དེས་
སེལ་ལོ། །
དེ་དག་གིས་སེལ་ཅིང་ཕེབ་མ་ནུས་ན། གསུམ་པ་ཁ་ཟས་དང་སྨན་གྱིས་བསལ་
བ་ནི། ཨ་རུ་ར་ཉི་ཤུ་རྩ་གཅིག་ཙམ་ལ། སྨན་ཆེན་མཐེ་བོང་ཙམ་གཅིག །ཤ་ཆེན་
མ་རུལ་བ་དེ་ཙམ་གསུམ། དེ་རྣམས་ཁྱེའུ་ལོ་བརྒྱད་མན་ཆོད་ཀྱི་དྲི་ཆུ་ལ་གླ་རྩི་རིལ་
- 279

ས་སྐྱ་བཀའ་འབུམ། 《༼ཇེ༽ ས་ཆེན་ཀུན་དགའ་སྙིང་པོའི་གསུང་རབ་གླེགས་བམ་བདུན་པ།
མ་ཕྱེད་ཙམ་གཅིག་སྦྱངས་ལ་གཞག །དེ་ནས་དང་པོ་ཨ་རུ་ར་སྙིང་པོ་ཕྱུང་ལ་སྐམ་
འཐག་བྱ། དེ་ནས་དྲི་ཆུ་རིམ་གྱིས་བླུག་ཅིང་འདམ་འཐག་བྱ། ཁ་དོག་སྔོན་པོར་
གྱུར་ཙམ་ན། ཤ་ཆེན་བླུགས་ལ་སྦྱང་། དེ་ནས་སྨན་ཆེན་བླུགས་ལ་སྦྱང༌། ཆུ་རིམ་
གྱིས་བླུགས་ལ་སྦྱང་། རྣ་བའི་ཚད་ཙམ་དུ་གྱུར་པ་དང༌། རིལ་བུ་སྲན་མ་ཙམ་
བྱ། དེ་ནས་ཟ་མ་ཏོག་ལ་སོགས་པར་བླུགས་ལ། ཐོ་རངས་ཀྱི་དུས་སུ། དང་པོ་
རིལ་བུ་གསུམ་གསུམ་ཙམ་ཁྱུར་མིད་དུ་གཏང༌། དེ་ནས་ཙོག་པུར་འདུག་ལ་སྤྱི་བོར་
ཟླ་བའི་དཀྱིལ་འཁོར་ཉ་གང་བ་ཞིག་བསམ། དེའི་དབུས་དང་མདུན་དུ་ཨོཾ་དཀར་
གཡས་སུ་ཨཱཿ རྒྱབ་ཏུ་ཧྲཱིཿ གཡོན་དུ་ཁཾ། དེ་ལྟར་ཡིག་འབྲུ་ལྔ་ལས་བདུད་
རྩིའི་རྒྱུན་འོ་མ་ཟག་པ་ལྟ་བུ་བྱུང་སྟེ་ཟླ་བ་ལ་ཐིམ། དེ་ཚངས་སྒོ་ནས་སོང༌། སྙིང་
གར་ཐིམ། དེའང་རིམ་གྱིས་དེད་ནས་ཐམས་ཅད་ཁ་དོག་ནག་པོར་དྲི་མའི་ལམ་དང་
རྐང་མཐིལ་གཉིས་ནས་འཐོན་ཏེ། རྒྱུན་མི་འཆད་པར་འཛག་པར་བསམ། ངག་
ཏུ། ཨོཾ་ཨཱཿཧྲཱིཿཁཾ། ཞེས་ཡིག་འབྲུ་བཞི་རྒྱུན་མི་འཆད་པར་བཟླ། མཐར་ཟླ་བ་
དང་ཡིག་འབྲུའང་ཐིམ་པར་བྱའོ། །སྒྲེགས་པ་མང་ན་ཆེར་ཕན། ཞག་གྲངས་ལྔ་ན་
ཕར་རིལ་བུ་ལྔ་ལྔ། དེ་ནས་བདུན་བདུན་ལ་སོགས་པ་མང་དུ་གཏང་། ཞག་བཅུ་
ཙམ་ནས་བདེ་བར་ཚོར་བ་འབྱུང་ལ། སྐབས་འདི་དང་དུས་ཐམས་ཅད་དུ་བཟའ་
བཏུང་གང་ལའང་ཅུང་ཞིག་ཞིབ་པར་བཏགས་ལ་གདབ། ཆང་ཕྱི་དྲོ་དང་ནུབ་མོ་
མིན་པ་གཅད། ཡིད་ཆེས་བསྐྱེད། སྐབས་སུ་ཆུ་བསྐོལ་བག་རེ་གཏང་། མཚན་
མོ་སྨྲ་བ་གཅད། དེ་མིན་ན་ཡང་ཉུང་བར་བྱ། ཉིན་མོ་རན་ཙམ་སྨྲ། མེ་དང་ཉི་
མ་སྤང་། རྟག་ཏུ་གྲོགས་མེད་པར་འདུག །འཆག་པ་ཆེ་ཆུང་ངེས་པར་བྱ། དེས་
ཀྱང་ཅུང་ཞིག་མ་ཕན་ན་སྨན་བསྐྱར་རོ། །དེས་ཀྱང་མ་བྱང་ན་ཐུར་མས་བཅོས། དེ་
ལྟར་བསལ་ཐབས་རྣམ་པ་གསུམ་གྱིས་སྐྱོན་ལས་གྲོལ་ལོ། །ཨཾཐི། །
-280-

ཁྱད་པར་གྱི་རླུང་རེངས་ལྔ་བཅོས་ཐབས།
གཞན་དུ་འགྲོ་བའི་གྲིབ་གཏོར་བྱ་བ་ནི། ཟས་ཀྱི་ཕུད་གཅིག་དང༌། ལྷག་མ་
བགོས་པ་གཅིག་དང་གཉིས་ལ་གཏོར་མ་བྱ། རང་ཡི་དམ་ལྷར་བསྒོམ། ཡི་དམ་
དང་ཆོས་སྐྱོང་གི་སྔགས་བརྒྱ་རྩ་རེ་ཙམ་བཟླ། གཏོར་མ་བྱིན་བརླབ་བྱས་ལ་གྲིབ་
ཞི་བའི་ཕྲིན་ལས་བཅོལ་ཏེ་གཏང་། གྲིབ་སྔགས་ནི། ཨོཾ་ཨི་ཧོ་ཤུདྡྷེ་ཤུདྡྷེ། བི་ཧོ་
ཤུདྡྷེ་ཤུདྡྷེ་ཡ། རཾ་ཧོ་ཤུདྡྷེ་ཤུདྡྷེ་ཡ། བེ་རཾ་ཤུདྡྷེ་ཤུདྡྷེ་ཨ་ཨ་སྭཱ་ཧཱ། །ཞེས་མང་དུ་
བཟླའོ། །ཡང་འགྲོ་ཁར་ལྷམ་གྱི་སྦྱོར་བ་དང་། དྲི་ཆུའི་སྦྱོར་བའང་བྱའོ། །གྲིབ་
ཀྱིས་ན་བ་བསལ་བའི་གཏོར་མ་ལ་གཉིས་ཏེ། ཞི་བ་དང་། དྲག་པོའོ། །དང་པོ་
ནི། ཆང་བུ་ཉི་ཤུ་རྩ་གཅིག །མཐེབ་སྐྱུ་དང་བཅས་པ་བྱ། ཆང་བུའི་གཏོར་མ་རེ་
རེ་ལ། ན་མཿ སརྦ་ཏ་ཐཱ་ག་ཏ་རེ་ཟློ་ཞིང